Un accident grav cu risc de explozie s-a produs, joi, pe E85, după ce un șofer a intrat în coliziune cu o cisternă încărcată cu benzină.
Șoferul a intrat pe contrasens unde a lovit autospeciala, dar și alte două mașini. Tot incidentul s-a produs la doar câțiva metri de o stație de alimentare cu carburant, conform știrileprotv.
Mașina care a intrat în cisternă era condusă de un șofer de 59 de ani. El ar fi încercat să depășească prin partea dreaptă, moment în care a fost surprins de autospecială și aruncat pe sensul opus de mers, unde a lovit alte două mașini care circulau regulamentar.
La fața locului au intervenit mai multe echipaje de salvatori. Patru persoane au fost rănite, două din mașina care voia să depășească și două dintr-o mașină lovită.
Pompierii au declarat că accidentul a avut un grad foarte mare de dificultate din cauză că exista riscul de a se produce o explozie.
Polițiștii au deschis un dosar penal și cercetează cazul pentru a afla circumstanțele în care s-a produs accidentul.
Traficul în zonă a fost blocat zeci de minute și s-au format coloane uriașe de mașini.